b'\n_START_ARTICLE_\nMein Gott, hilf mir, diese t\xc3\xb6dliche Liebe zu \xc3\xbcberleben\n_START_SECTION_\nFotografiet\n_START_PARAGRAPH_\nFotografiet, som graffitimaleriet er bygget p\xc3\xa5, blev taget af R\xc3\xa9gis Bossu i \xc3\x98stberlin den 7. oktober 1979. Leonid Brezhnev bes\xc3\xb8gte \xc3\x98sttyskland p\xc3\xa5 det tidspunkt for at fejre landets grundl\xc3\xa6ggelse som kommunistisk nation. Den 5. oktober 1979 underskrev \xc3\x98sttyskland og Sovjetunionen en 10-\xc3\xa5rs aftale om gensidig samarbejde._NEWLINE_I \xc3\xb8jeblikket holder Corbis Corporation rettighederne til fotografiet.\n_START_SECTION_\nMaleriet\n_START_PARAGRAPH_\nDmitri Vrubel producerede v\xc3\xa6rket i 1990. Sammen med en r\xc3\xa6kke andre v\xc3\xa6rker i samme sektion, fortsatte v\xc3\xa6rket med at v\xc3\xa6re udstillet efter at muren blev taget ned. H\xc3\xa6rv\xc3\xa6rk og atmosf\xc3\xa6riske forhold har dog gradvist ledt til v\xc3\xa6rkets forringelse. V\xc3\xa6gmaleriet blev i marts 2009, sammen med en r\xc3\xa6kke andre v\xc3\xa6rker, fjernet fra muren s\xc3\xa5 de originale kunstnere kunne genskabe v\xc3\xa6rkerne med mere holdbare malinger. Vrubel blev kommisioneret til at genskabe v\xc3\xa6rket. Han donerede hans honorar p\xc3\xa5 3000 euro til et socialt kunstprojekt i Berlin-bydelen Marzahn._NEWLINE_Der er en anelse forskel i stilen fra det originale 1990-v\xc3\xa6rk og det genskabte v\xc3\xa6rk fra 2009, og Vrubel har indr\xc3\xb8mmet tekniske fejl p\xc3\xa5 det originale v\xc3\xa6rk p\xc3\xa5 grund af uerfarenhed ved metoden. Hovedbuskabet p\xc3\xa5 v\xc3\xa6rket \xc3\xa6ndrede sig dog ikke, selvom berlinerne i dag vil opfatte v\xc3\xa6rket anderledes eller "d\xc3\xa5rligere". Den st\xc3\xb8rste forskel fra det originale og genskabte v\xc3\xa6rk er brugen af linjer og farver, som er blevet forbedret i den genskabte version, og derved giver v\xc3\xa6rket et mere realistisk udtryk._NEWLINE_Fotografen Bossu (hvis fotografi danner baggrund for v\xc3\xa6rket) og kunstneren Vrubel m\xc3\xb8dtes i 2009 og blev fotograferet sammen den 16. juni med reproduktioner af deres v\xc3\xa6rker.'